Vastuluure

Vastuluure (siseluure) ülesanne on riigisaladuseks kuulutatud teabe kaitsmine ja kaitstavale teabele ebaseadusliku ligipääsu (inim- ja tehnilise luure) takistamine. 

Passiivsed meetmed

Vastuluure kasutab passiivseid ja aktiivseid meetmeid. Passiivsete meetmete hulka kuuluvad riigisaladuste ja saladusekandjate kaitsmine tehnilisteRiik ostis julgeoleku tagamiseks korterid ära, Õhtuleht, 17. oktoober 2011 ja teabehankemeetoditega.

Aktiivsed meetmed

Aktiivsete meetmete hulka kuulub ka võimalike vastaste (välisriikide) luureagentuuridesse tungimine nende töötajaid koostööle värvates või luureohvitsere nende agentuurvõrku suunates selleks, et saada siseteavet vastase tegevusest.

Aktiivsete vastuluuremeetmete näiteid
NSV Liidu värvatud
 Aldrich Ames, Luure Keskagentuuri (CIA) vastuluureteenistuse analüüsigrupi liige, kes oma tööülesannete tõttu kavandas vastuluuremeetmeid Venemaal töötavate CIA agentide kaitseks ning oli seetõttu informeeritud agentuurvõrku kuuluvatest isikutest ja tegevustest. Ames paljastas KGB polkovniku Leonid Polištšuki, kes töötas CIA heaks jpt;
 Robert Hanssen, Föderaalse Juurdlusbüroo vastuluurevalitsuse NSV Liidu ja Venemaa luuretegevuse vastase analüüsiüksuse töötaja, kelle tööülesannete hulka kuulus Ameerika Ühendriikides tegutsevate Nõukogude ja Venemaa luurajate väljaselgitamine, tegevuse juurdlus ning vahistamine. Vastuluureüksus, kus Hanssen töötas, tegeles ka "üle hüpata" soovivate Nõukogude agentide hindamisega ja otsustamisega, kas isikud on tõelised infokandjad ja Ameerika Ühendriikide luureühendusele kasulikud või operatiivkombinatsioonideks saadetud Nõukogude topeltagendid;
 endine SS-Obersturmführer Heinz Felfe, Saksamaa Liitvabariigi BND Vastuluurevalitsuse ülem.
 Cambridge'i viisiku liige Kim Philby, kes töötas 1944. aastast Suurbritannia välisluure SIS 9. osakonna juhina (osakond tegeles nõukogude ja kommunistliku liikumise riigivastase tegevusega Suurbritannias); 1947. aastast SIS-i Türgi residentuuuri residendina; aastatel 1949–1951 Suurbritannia ja Ameerika Ühendriikide luureühenduste "kommunistliku ohu" koordineerimiskomisjoni sideohvitserina Washingtonis;
 Saksa Riigi Julgeoleku Peaameti (RSHA) IV osakonna (Gestapo) SS-Hauptsturmführer Willi Lehmann, kes algselt tegeles nõukogude tööstusspionaaživastase tegevusega saksa tööstusettevõtetes;
Venemaa värvatud
 Eesti Kaitseministeeriumi riigisaladuse kaitse osakonna juhataja Herman Simm, kes teostas NATO liikmesriikide vahelist luureinformatsiooni vahetust ja arvestust ning edastas Venemaa luureorganitele teavet välisriikide ja rahvusvaheliste organisatsioonide side- ning infosüsteemide, andmeturbe, luure, vastuluure ja kaitsepoliitika kohta;
Ameerika Ühendriikide värvatud
 (väidetavalt värvatud) Venemaa välisluure SVR-i ohvitser Aleksandr Potejev, kes paljastas Ameerika Ühendriikides tegutsenud Venemaa illegaalide luurevõrgustikuSpioonid paljastanud polkovnik Potejev mõisteti tagaselja süüdi riigireetmises, www.DELFI.ee, 27. juuni 2011Michael Weiss. Is This American Spy Dead? Or Was He Ever Real? The Daily Beast, 9. juuli 2016 (vaadatud 11.07.2016);
 Venemaa välisluure New Yorgi residentuuri juhi asetäitja Sergei Tretjakov, kes paljastas residentuuri New Yorgis tegutsenud agendid (endise Kanada parlamendiliikme, Rahvusvahelise Aatomienergia Agentuuri töötaja ning ÜRO-s töötanud diplomaadi);
 endine NSV Liidu Riikliku Julgeoleku Komitee Esimese Peavalitsuse Ameerika Ühendriikide Washingtoni residentuuri residendi asetäitja PR liinis ning Esimese Peavalitsuse K (vastuluure)valitsuse ülem Oleg Kalugin, kes andis tunnistusi NSV Liidu kasuks spioneerimises süüdistatava endise Ameerika Ühendriikide sõjaväe koloneli George Trofimoffi süüdimõistmiseks;
 KGB Taani ja Suurbritannia residentuuri ülema asetäitja Oleg Gordijevski;
 Ameerika Ühendriikides 1961. aastal värvatud NSV Liidu sõjaväeluure (GRU) polkovnik (hilisem kindral) Dmitri Poljakov, kes tegutses Ameerika Ühendriikides ÜRO juures asuvas liikmesriikide staabiülemate komitees NSV Liidu relvajõudude Kindralstaabi esindajana ja oli ka NSV Liidu sõjaväeluure New Yorgi residentuuri residendi asetäitja illegaalse luuretegevuse alal (tegutses FBI ja CIA kasuks aastatel 1961–1987);
 Soomes Helsingis 1961. aastal üle jooksnud Anatoli Golitsõn, kes paljastas KGB luureohvitserid ja agendid: kinnitas Cambridge'i viisiku Guy Burgessi, Donald Macleani ja Kim Philby tegevust NSV Liidu kasuks;
 Austrias Viinis 1954. aastal üle jooksnud Pjotr Derjabin, kes paljastas KGB luure- ja vastuluureohvitserid Austrias;
Suurbritannia värvatud
 Eestis 1992. aastal üle jooksnud ja kaastööle värvatud, 30 aastat KGB välisluure arhiivis töötanud Vassili Mitrohhin, kes oli kümne aasta jooksul kopeerinud välisluure toimikuid. SIS aitas ülejooksnud ohvitseri suvilasse peidetud eraarhiivi Läände toimetada. Tänapäeval on osa sellest avaldatud veebis ja raamatutena. Tema poolt kogutud materjali peetakse KGB ajaloo suurimaks lekkeks.  
Prantsusmaa värvatud
 Vladimir Vetrov, kes paljastas Nõukogude luureorganite Prantsusmaal teostatava tööstusspionaaži võrgustiku ja meetodid (Vaata Farwelli toimik).

Vastuluurajaid
James Jesus Angleton

Vastuluureagentuure
Kaitsepolitseiamet – Eesti Vabariigi riikliku julgeoleku asutus, millel on ka vastuluureameti ülesanded.
FBI (Federal Bureau of Investigation) – USA Föderaalne Juurdlusbüroo.
FSB (Федеральная Служба безопасности) – Venemaa Föderaalne julgeolekuteenistus.
SUPO (Suojelupoliisi) – Soome Kaitsepolitsei.
BND (Bundesnachrichtendienst) – Saksamaa teabeteenistus (tegeleb välisluurega).

 Vaata ka 
Sõjaväeluure
Tehniline luure
Sideluure
Luureagentuur
Välisluureamet

Viited

Kategooria:Luure